**Fashion week**

**Frendice** i ja pozvane smo na važan **event**. Naime, radi se o **fashion weeku**. Budući da naša odjeća više nije **in**, odlučile smo otići u **shopping**. To je zaista bio **last minute shopping**. Kupile smo divne majice i **cool** traperice. U **shopping** centru se neka gospođa progurala ispred nas na blagajni. Rekle smo joj da nije **fer** to što se progurala, ali nije se ni ispričala. Uglavnom, **imidž** nam je bio **precool**. Spremile smo se i krenule. Tamo su većinom bili samo **celebrityji**, ali je, naravno, bilo i **geekova**. Oni su razgovarali samo o **blogovima**, **kompjuterima**, **folderima**, **e**-**mailu**. Nisu bili zanimljivi.

Kad je revija završila, otišle smo na **party**. Svirao je **super bend** i svi su se zabavljali. Kao i inače, **paparazzi** i **fanovi** su htjeli ući u klub, ali im zaštitari nisu dopustili. Bilo je i puno **flertovanja**, uspjelih i neuspjelih. **Super** smo se provele. Nakon **partyja** pozvala sam **frendice** na **sleepover**. Skinule smo **make-up**, pogledale što ima novo na **chatu** i otišle na spavanje.

**Tjedan mode**

**Prijateljice** i ja pozvane smo na važan **događaj**. Naime, radi se o **tjednu mode**. Budući da naša odjeća više nije **u trendu**, odlučile smo otići u **kupovinu**. To je zaista bila **kupovina u zadnji tren**. Kupile smo divne majice i **odlične** traperice. U **trgovačkom** centru se neka gospođa progurala ispred nas na blagajni. Rekle smo joj da nije **pošteno** to što se progurala, ali nije se ni ispričala. Uglavnom, izgled nam je bio **odličan**. Spremile smo se i krenule. Tamo su većinom bile samo **slavne osobe**, ali je, naravno, bilo i **čudaka**. Oni su razgovarali samo o **internetskim dnevnicima**, **računalima**, **mapama**, **elektroničkoj pošti**. Nisu bili zanimljivi.

Kad je revija završila, otišle smo na **zabavu**. Svirao je **odličan glazbeni sastav** i svi su se zabavljali. Kao i inače, **novinari** i **obožavatelji** su htjeli ući u klub, ali im zaštitari nisu dopustili. Bilo je i puno **udvaranja**, uspjelih i neuspjelih. **Odlično** smo se provele. Nakon zabave pozvala sam **prijateljice** da **prespavaju kod mene**. Skinule smo **šminku**, pogledale što ima novo na **čavrljanju** i otišle na spavanje.

Ivana Gazdić, 8. c